হযরত মরিয়ম আলাইহিসসাল্লাম এর জন্মের কিছু পূর্বেই উনার পিতা মারা যান। হযরত মরিয়ম আলাইহিসসাল্লাম জন্মলাভ করার পর তাঁর মা তাঁকে খোদার কাজের জন্য বায়তুল মোকাদ্দাস মসজিদে নিয়ে যান। তখন অনেকেই হযরত মরিয়ম আলাইহিসসাল্লাম এর অভিভাবকত্ব নিতে ইচ্ছুক ছিলেন। তখন লটারীর মাধ্যমে হযরত যাকারিয়া আলাইহিসসাল্লাম হযরত মরিয়ম আলাইহিসসাল্লাম এর অভিভাবকত্বের দায়িত্ব পান। উনি ছিলেন হযরত  মরিয়ম আলাইহিসসাল্লাম এর খালু। হযরত যাকারিয়া আলাইহিসসাল্লাম যখন হযরত মরিয়ম আলাইহিসসাল্লাম এর পৃষ্ঠপোষকতা করতে লাগলেন, তখন যখনই হযরত মরিয়ম আলাইহিসসাল্লাম এর মেহরাবে যেতেন, তখনই তাঁর নিকত কিছু না কিছু অমৌসুমি ফলমূল দেখতেন। আল-কোরানে এই ঘটনাটি এভাবে আছে-  মরিয়ম উহা তুমি কোথায় পেলে? মরিয়ম তখন উত্তর দিত, ইহা খোদার নিকট থেকে আসেছে। বস্তুতঃ আল্লাহ যাকে ইচ্ছা করেন তাকে বিপুল পরিমানে রিযিক দান করেন ( সূরা আল-ইমরান-৩৭ )